แบงก์โน้ตส์
เรียกได้ว่าสายโทรศัพท์แทบไหม้ สำหรับสถาบันคุ้มครองเงินฝาก
28 ก.พ. 2555

หายห่วง
เรียกได้ว่าสายโทรศัพท์แทบไหม้ สำหรับสถาบันคุ้มครองเงินฝาก เมื่อผู้ฝากเงินแห่ระดมโทรเข้ามาสอบถามเพื่อขอความชัดเจนเกี่ยวกับการลดอัตราเงินนำส่งเหลือ 0.01% จาก 0.4% ตามแนวทางการปรับปรุงโครงสร้างหนี้ของกองทุนเพื่อการฟื้นฟูและพัฒนาระบบสถาบันการเงินของรัฐบาล ที่อาจส่งผลกระทบต่อเงินฝากได้
ร้อนถึง “สิงหะ นิกรพันธุ์” ผู้อำนวยการ ต้องออกมายืนยันว่า เรื่องนี้ไม่มีปัญหา การดูแลเงินฝากของประชาชนยังเป็นเหมือนเดิม เงิน 7.3 ล้านล้านบาท จะได้รับคุ้มครองแน่นอน
ไม่ว่าอะไรจะเกิดขึ้น หากเกิดปัญหาลุกลามจนกระทั่งกระทบระบบสถาบันการเงินขึ้นมาจริงๆ ภาครัฐก็ต้องช่วยกันเข้าไปดูแลอยู่แล้ว 
เหมือนกรณีของสหรัฐหรือญี่ปุ่น ที่รัฐบาลเข้าไปดูแลสถาบันการเงินในช่วงวิกฤต เพื่อดูแลผู้ฝากเงิน
อ้าว...ชี้แจงอย่างนี้แล้ว สบายใจได้ ยังไงรัฐบาลเอาอยู่แน่...คร้าบ ว่าแต่ว่าถ้ารัฐค้ำแล้วสถาบันตั้งไว้ทำหรัย...